109. ΑΠΟΦΑΣΗ ΑΝΑΠΛ. ΥΠΟΥΡΓΟΥ ΠΟΛΙΤΙΣΜΟΥ Αριθ. 4715α της 9/28 Αυγ. 1990 (ΦΕΚ Β' 546) Τροποποίηση σύστασης – συγκρότησης υπηρεσιακού συμβουλίου της Γενικής Γραμματείας Απόδημου Ελληνισμού. Έχοντας υπόψη: Ι.Τις διατάξεις του άρθρ. 14 του Νόμ. 1586/86 "Βαθμολογική διάρθρωση των θέσεων του Δημοσίου, Ν.Π.Δ.Δ. και των ΟΤΑ και άλλες διατάξεις", ΦΕΚ 37/Α/1.4.86. 2.Τις διατάξεις του άρθρ. 40 του Νόμ. 1884/90 "διαρρυθμίσεις στην έμμεση φορολογία και άλλες διατάξεις" (ΦΕΚ 81/Α/16.6.90). 3.Την αριθ. 2448/19.4.89 απόφαση των Υπ. Πολιτισμού και Υφυπ. Πολιτισμού για τη σύσταση – συγκρότηση του Υπ. Συμβουλίου της Γ.Γ. Α.Ε., που δημοσιεύθηκε στο ΦΕΚ 307/Β/27.4.89. 4.Τις διατάξεις του Π.Δ. 611/77, ΦΕΚ 198/15.7.77 όπως αυτές ισχύουν σήμερα. 5.Την αριθ. Υ 1021/90 απόφαση του Πρωθυπουργού για τη μεταβίβαση αρμοδιοτήτων στην Αναπληρωτή Υπουργό Πολιτισμού, αποφασίζουμε: Τροποποιούμε την αριθ. 2448/19.4.90 απόφαση των Υπ. και Υφυπ. Πολιτισμού (ΦΕΚ 307/Β/27.4.89) για τη σύσταση – συγκρότηση Υπηρεσιακού Συμβουλίου στην Γενική Γραμματεία Απόδημου Ελληνισμού ως εξής: Ι.Στην Γενική Γραμματεία Απόδημου Ελληνισμού επανασυγκροτείται Υπηρεσιακό Συμβούλιο αποτελούμενο: α)Από έναν δικαστικό λειτουργό, ο οποίος ορίζεται Πρόεδρος του Υπ. Συμβουλίου, με έναν δικαστικό λειτουργό ως αναπληρωτή του. Σε περίπτωση απουσίας ή κωλύμματος του Προέδρου στο Συμβούλιο προεδρεύει ο αναπληρωτής του. β)Από δύο μόνιμους υπαλλήλους με βαθμό Α' Προϊσταμένους Δ/νσεων της Γ.Γ.Α.Ε., με ισάριθμους αναπληρωτές μόνιμους υπαλλήλους με βαθμό Α' της Γ.Γ.Α.Ε. γ)Από δύο αιρετούς εκπροσώπους των μονίμων υπαλλήλων της Γ.Γ.Α.Ε. με ισάριθμους αναπληρωτές και από δύο αιρετούς εκπροσώπους των υπαλλήλων Ι.Δ. αορίστου χρόνου της Γ.Γ.Α.Ε. με ισάριθμους αναπληρωτές, οι οποίοι θα συμμετέχουν στο Υπ. Συμβούλιο στη θέση των αιρετών εκπροσώπων των μονίμων υπαλλήλων όταν το Συμβούλιο θα κρίνει θέματα προσωπικού με σχέση εργασίας Ι.Δ. αορίστου χρόνου. 2.Όταν κρίνουν πειθαρχικές υποθέσεις Πρόεδρος ορίζεται ο δικαστικός λειτουργός. Σε περίπτωση απουσίας ή κωλύμματος του Προέδρου στο Συμβούλιο προεδρεύει ο αναπληρωτής του. 3.Με την απόφαση αυτή ορίζεται Γραμματέας του ΥΠ. Συμβουλίου με τον αναπληρωτή του, υπάλληλος κατηγορίας ΠΕ ή ΔΕ τουλάχιστον Β' βαθμού της Γ.Γ.Α.Ε. 4.Οι υποθέσεις που εκκρεμούν από το προηγούμενο Υπ. Συμβούλιο και για τις οποίες δεν έχει ληφθεί απόφαση κρίνονται από το Υπηρεσιακό Συμβούλιο που συνιστάται με την απόφαση αυτή. 